

**ประเด็นสำคัญ : เดือนกันยายน 2567**

* + **เศรษฐกิจอุตสาหกรรมของไทยมีเกณฑ์เฝ้าระวังต่อเนื่อง**
	+ **ปัจจัยภายในประเทศส่งสัญญาณเฝ้าระวังเกือบทั้งหมด ปัญหาหนี้ครัวเรือนยังคงกดดันกำลังซื้อ ส่งผลให้อุปสงค์ในประเทศชะลอตัว โดยเฉพาะสินค้าคงทนประเภทรถยนต์ และยังกระทบต่อ
	ความเชื่อมั่นทั้งทางธุรกิจและภาคอุตสาหกรรม**
	+ **ปัจจัยต่างประเทศเข้าสู่ภาวะเฝ้าระวัง โดยเฉพาะภาคการผลิตของสหภาพยุโรปที่ซบเซาและมีความเสี่ยงจากการกีดกันทางการค้ากับจีน เศรษฐกิจ****สหรัฐอเมริกามีภาวะชะลอตัว แต่ยังไม่เกิดภาวะถดถอย**

**ระบบเตือนภัยเศรษฐกิจอุตสาหกรรมของไทย**

**เดือนกันยายน 2567 “ส่งสัญญาณเฝ้าระวัง” มีภาวะชะลอตัว**

**เฉลี่ย 2 เดือนข้างหน้า “ส่งสัญญาณเฝ้าระวัง” ชะลอตัวต่อเนื่องจากปัจจุบัน**

**เฉลี่ย 4-6 เดือนข้างหน้า “ส่งสัญญาณเฝ้าระวัง” ยังคงมีภาวะชะลอตัว**

**เผยแพร่ : 25 กันยายน 2567**

**รายงานผลระบบเตือนภัยเศรษฐกิจอุตสาหกรรมของไทย**

**The Early Warning System of Industrial Economics (EWS-IE)**

 **INV\_TH IMV\_TH BSI\_TH\_3E TISI\_3E**

 **IPI\_EU PMI\_JP CLI\_US BCI\_USA**

**ระดับสัญญาณเตือนภัยขององค์ประกอบหลัก เดือนกันยายน 2567**

**ระดับสัญญาณเตือนภัยขององค์ประกอบหลัก 2 เดือนข้างหน้า**

 **INV\_TH IMV\_TH BSI\_TH\_3E TISI\_3E**

 **IPI\_EU PMI\_JP CLI\_US BCI\_USA**

 **แนวโน้ม 2 เดือนข้างหน้า (ต.ค.-พ.ย.67) “ส่งสัญญาณเฝ้าระวัง”** ปัจจัยภายในประเทศยังมีเกณฑ์ต้องเฝ้าระวัง จากปัญหาหนี้ครัวเรือนที่อยู่
ในระดับสูง ซึ่งกดดันการบริโภคภายในประเทศ ทำให้ความต้องการสินค้าหลายรายการยังมีภาวะซบเซา อีกทั้ง ปัญหาจากภัยธรรมชาติที่เกิดขึ้นอาจทำให้เกิดการระมัดระวังในการใช้จ่ายมากขึ้น ขณะที่ปัจจัยต่างประเทศยังมีเกณฑ์ต้องเฝ้าระวังในตลาดสหภาพยุโรป และการชะลอตัวของเศรษฐกิจสหรัฐอเมริกา

 **แนวโน้ม 4-6 เดือนข้างหน้า (ธ.ค.67-ก.พ.68) “ส่งสัญญาณเฝ้าระวัง”** ปัจจัยในประเทศยังมีความไม่แน่นอนในการฟื้นตัว โดยเฉพาะด้าน
ความเชื่อมั่นในนโยบายกระตุ้นการบริโภคในประเทศ ทั้งนี้ ปัจจัยต่างประเทศต้องเฝ้าระวังในภาคการผลิตของสหภาพยุโรป โดยเฉพาะเยอรมนีที่ซบเซาต่อเนื่อง ส่วนเศรษฐกิจสหรัฐอเมริกามีความไม่แน่นอนขึ้นอยู่กับนโยบายการเงินและผลการเลือกตั้ง ขณะที่ภาคผลิตญี่ปุ่นอาจเติบโตต่ำกว่าปัจจุบัน จากปัญหาอุปสงค์ที่ซบเซา

**ระดับสัญญาณเตือนภัยองค์ประกอบหลัก ปัจจัยภายในประเทศ : “ส่งสัญญาณเฝ้าระวัง”**

* **ดัชนีการลงทุนภาคเอกชนของไทย (INV\_TH) : “ส่งสัญญาณเฝ้าระวังเพิ่มขึ้น”** แม้การลงทุนภาคเอกชนของไทยปรับเพิ่มขึ้นจากช่วงเดียวกันในปีก่อน
จากทั้งการลงทุนด้านเครื่องจักรและอุปกรณ์ ขณะที่ยอดจำหน่ายวัสดุก่อสร้างปรับลดลงตามยอดจำหน่ายเสาเข็มคอนกรีตและเครื่องสุขภัณฑ์ อย่างไรก็ตาม ความเชื่อมั่นด้านการลงทุนของภาคเอกชนยังปรับลดลงต่อเนื่อง โดยเฉพาะธุรกิจกลุ่มยาง พลาสติก และยานยนต์ รวมถึงกลุ่มอสังหาริมทรัพย์ และก่อสร้าง
* **ดัชนีปริมาณสินค้านำเข้าของไทย (IMV\_TH) : “ส่งสัญญาณฟื้นตัวระยะสั้น”** ภาพรวมปริมาณสินค้านำเข้าปรับเพิ่มขึ้นจากเดือนก่อนในทุกหมวดสินค้า ได้แก่ สินค้าวัตถุดิบและสินค้าขั้นกลาง ตามน้ำมันเชื้อเพลิง และการนำเข้าชิ้นส่วนอุปกรณ์อิเล็กทรอนิกส์และเครื่องใช้ไฟฟ้าจากไต้หวันและเกาหลีใต้ที่เพิ่มขึ้น สินค้าทุน ตามการนำเข้าคอมพิวเตอร์จากไต้หวัน และสินค้าอุปโภคบริโภค ตามการนำเข้ารถยนต์ไฟฟ้าและเครื่องใช้ไฟฟ้าจากจีน
* **ดัชนีความเชื่อมั่นทางธุรกิจของไทย 3 เดือนข้างหน้า (BSI\_TH\_3E) : “ส่งสัญญาณเฝ้าระวังเพิ่มขึ้น”** ค่าดัชนีปรับลดลงจากเดือนก่อนเข้าสู่ระดับต่ำกว่า 50 เป็นครั้งแรกในรอบ 3 ปี โดยเป็นผลจากความเชื่อมั่นในภาคการผลิตที่ลดลงตั้งแต่กลางปีนี้ นำโดยกลุ่มชิ้นส่วนอิเล็กทรอนิกส์ที่ผลประกอบการและคำสั่งซื้อลดลงตามความต้องการสินค้า PCB และ IC ที่น้อยลง เช่นเดียวกับกลุ่มเหล็ก กลุ่มยานยนต์และอสังหาริมทรัพย์ ที่มีความต้องการลดลงต่อเนื่อง
* **ดัชนีความเชื่อมั่นภาคอุตสาหกรรมของไทย 3 เดือนข้างหน้า (TISI\_3E) : “ส่งสัญญาณเฝ้าระวังลดลง”** ความเชื่อมั่นฯ ปรับลดลงจากเดือนก่อน
โดยผู้ผลิตมีความกังวลต่อการปรับขึ้นค่าจ้างขั้นต่ำที่ส่งผลต่อต้นทุน ปัญหาหนี้ครัวเรือนที่กระทบต่อการบริโภค และความขัดแย้งในตะวันออกกลางที่ยืดเยื้อ

**ระดับสัญญาณเตือนภัยขององค์ประกอบหลัก *ปัจจัยต่างประเทศ* : “ส่งสัญญาณเฝ้าระวัง”**

* **ดัชนีผลผลิตอุตสาหกรรมของสหภาพยุโรป (IPI\_EU) : “ส่งสัญญาณเฝ้าระวังเพิ่มขึ้น”** ผลผลิตอุตสาหกรรมสหภาพยุโรปปรับลดลงต่อเนื่อง เนื่องจากประเทศหลายประเทศมีผลผลิตลดลง ได้แก่ เยอรมนี ฝรั่งเศส อิตาลี เนเธอร์แลนด์ และบัลแกเรีย ทั้งนี้ เศรษฐกิจยุโรปยังคงเผชิญกับความไม่แน่นอนในหลายปัจจัย โดยเฉพาะภาคการผลิตที่ยังคงอ่อนแอ และความเสี่ยงจากการกีดกันทางการค้ากับจีน ส่งผลต่อภาคการผลิตของภูมิภาคอย่างหลีกเลี่ยงไม่ได้
* **ดัชนีผู้จัดการฝ่ายจัดซื้อภาคการผลิตของญี่ปุ่น (PMI\_JP) : “ส่งสัญญาณฟื้นตัวระยะสั้น”** ภาคการผลิตญี่ปุ่นปรับเพิ่มขึ้นเข้าใกล้เส้นมาตรฐานอีกครั้ง
ตามการขยายตัวของระดับผลผลิต ทำให้มีการจ้างงานสูงขึ้นในเดือนนี้ แต่ในด้านคำสั่งซื้อใหม่ยังคงมีภาวะซบเซา โดยเฉพาะคำสั่งซื้อใหม่เพื่อการส่งออก
ที่หดตัวตามความต้องการของตลาดจีนและเกาหลีใต้ ทั้งนี้ ต้นทุนวัตถุดิบนำเข้ามีราคาสูงขึ้นจากปัญหาเงินเยนที่อ่อนค่าลงในเดือนนี้
* **ดัชนีชี้นำเศรษฐกิจประเทศสหรัฐอเมริกา (CLI\_US) : “ส่งสัญญาณชะลอตัว”** ในทิศทางชะลอตัว โดยค่าดัชนีมีระดับใกล้เคียงกันในช่วง 3 เดือน
ที่ผ่านมา สะท้อนว่าเศรษฐกิจสหรัฐอเมริกามีภาวะชะลอตัวในระยะข้างหน้า โดยเฉพาะการรับสมัครงานที่ลดลง ภาคการผลิตหดตัวครั้งแรกในรอบ 8 เดือน
* **ดัชนีความเชื่อมั่นทางธุรกิจสหรัฐอเมริกา (BCI\_US) : “ส่งสัญญาณเฝ้าระวังเพิ่มขึ้น”** ความเชื่อมั่นปรับลดลงต่อเนื่อง 5 เดือน นักธุรกิจมีความกังวลต่อ
การเติบโตทางเศรษฐกิจ เกิดภาวการณ์เงินตึงตัวและยอดการผิดนัดชำระหนี้ที่เริ่มมีมากขึ้น โดยมีความคาดหวังให้มีการปรับลดอัตราดอกเบี้ยลงในระยะนี้



**รายงานผลระบบเตือนภัยเศรษฐกิจอุตสาหกรรมของไทย (The Early Warning System Industrial Economics: EWS-IE)**

**ที่มาของข้อมูล**

1. **INV\_TH** หมายถึง ดัชนีการลงทุนภาคเอกชน (ธปท.)
2. **IMV\_TH** หมายถึง ดัชนีปริมาณสินค้านำเข้า (ธปท.)
3. **BSI\_TH\_3E** หมายถึง ดัชนีความเชื่อมั่นทางธุรกิจของไทย (3 เดือนข้างหน้า) (ธปท.)
4. **TISI\_TH\_3E** หมายถึง ดัชนีความเชื่อมั่นภาคอุตสาหกรรมของไทย (3 เดือนข้างหน้า) (สภาอุตสาหกรรมแห่งประเทศไทย)
5. **PMI\_JP** หมายถึง ดัชนีผู้จัดการฝ่ายจัดซื้อภาคอุตสาหกรรมญี่ปุ่น (IHS Markit)
6. **IPI\_EU** หมายถึง ดัชนีผลผลิตอุตสาหกรรมของยูโรโซน (OECD)
7. **CLI\_US** หมายถึง ดัชนีชี้นำเศรษฐกิจของสหรัฐอเมริกา (OECD)
8. **BCI\_US** หมายถึง ดัชนีความเชื่อมั่นทางธุรกิจของสหรัฐอเมริกา (OECD)

**วิธีการคำนวณ**

ใช้แบบจำลอง Non Parametric ในรูปแบบดัชนีผสม (Composite) คำนวณตามสูตรการคำนวณหาค่ามาตรฐาน (Normalization) โดยข้อมูลที่ใช้ในการคำนวณเดือนปัจจุบัน คือ ข้อมูลจริงเมื่อ 1-2 เดือนที่ผ่านมา (ฉบับนี้ใช้ข้อมูลเดือน
กรกฎาคม-สิงหาคม 2567)

**การอ่านค่าระดับส่งสัญญาณเตือนภัยฯ มี 5 ระดับ ได้แก่**

* **สัญญาณไฟสีเขียว หมายถึง ส่งสัญญาณปกติ**
* **สัญญาณไฟสีเขียวอ่อน หมายถึง ส่งสัญญาณปกติเบื้องต้น**
* **สัญญาณไฟสีเหลือง หมายถึง ส่งสัญญาณเฝ้าระวัง**
* **สัญญาณไฟสีแดงอ่อน หมายถึง ส่งสัญญาณไม่ปกติเบื้องต้น**
* **สัญญาณไฟสีแดง หมายถึง ส่งสัญญาณไม่ปกติระยะรุนแรง**

**การอ่านค่าดัชนีชี้นำวัฏจักร (ค่ามาตรฐานเท่ากับ 0)**

* **หากมีค่ามากกว่า 0 หมายถึง** เศรษฐกิจอุตสาหกรรมมีภาวะปกติ ความเสี่ยงเกิดเหตุการณ์วิกฤตอยู่ในระดับต่ำมาก
* **หากมีค่าใกล้เคียงหรือเท่ากับ 0 ในช่วงขาขึ้น หมายถึง** เศรษฐกิจอุตสาหกรรมมีแนวโน้มฟื้นตัวจากภาวะวิกฤต แต่ยังมีความเสี่ยงที่ต้องเฝ้าระวัง
* **หากมีค่าใกล้เคียงหรือเท่ากับ 0 ในช่วงขาลง หมายถึง** เศรษฐกิจอุตสาหกรรมมีแนวโน้มถดถอยเข้าสู่ภาวะเฝ้าระวัง
* **หากมีค่าน้อยกว่า 0 แต่ไม่เกิน -1** เศรษฐกิจอุตสาหกรรมของไทย อยู่ในภาวะเฝ้าระวังเหตุการณ์วิกฤต
* **หากมีค่าน้อยกว่า -1 หมายถึง** เศรษฐกิจอุตสาหกรรมของไทย อยู่ในภาวะเกิดเหตุการณ์วิกฤต

**ติดต่อสอบถามข้อมูลเพิ่มเติม: สำนักงานเศรษฐกิจอุตสาหกรรม (สศอ.)**

**75/6 ถนนพระราม 6 เขตราชเทวี กรุงเทพมหานคร โทร 0 2430 6806 ต่อ 680604 ถึง 680606**

